Viborger Samler, 1817-02-27
Hr. Kjøbmand Kahlen senior agter, formedelst Forandring af Boepæl, at lade bortsælge ved een eneste offentlig Auction den 24de Marts næstkommende, Formiddag Kl. 10, sin eiende og iboende Gaard i Fladstrand, om antagelig Bud gjøres. Dens fordeelagtige Beliggenhed paa en af Byens reele Gader (nemlig Vester Bom gade) for Kjøbmandshandel, hvortil den har været afbenyttet i Række af Aar, er noksom bekjendt. Gaarden, hvormed følger 2de indmurede Bryggerkjedler, 6 Kakkelovne og alle nagelfaste Ting, bestaaer af følgende Bygninger: 1) Et Forhuus til Gaden, med 2de Sidebygninger, tilsammen 19 Fag, Muur- og Bindingsværk med Straatag, hvori Værelser, Bryggers, Kjøkken, Spise= og Pigekammer, med flere Jndretninger. a) Et Huus østen i Gaarden, 14 Fag, 13 Alen bred, Muur= og Bindingsværk, med Tegltag, bestaaer af beboelige Værelser, Pakbod, beqvem Opgang til Loftet, paa hvis ene Ende er adskillige Afdelinger til forskjelligt Brug. 3) Et Huus vesten i Gaarden, 14 Fag, 13 Alen bred i Muur- og Bindingsværk, med Tegltag, indrettet til Pakbod, Kudske Karle, og Foderkammer og et rummeligt Foderloft samt Heste- og Kostald, og meget beqvem Opgang til det øvrige større Loftrum. 4) Et Huus norden i Gaarden, 10 Fag, 9 1/2 Alen bred, Muur- og Bindingsværk, med Tegltag, indrettet til Pakbod, Rulle og Herbergeerkammer, Vognremisse samt Tørvehuus m.m. Gaardsrummet er meget reelt og saa stort, at foruden flere Bøndervogne magelig og med Sikkerhed kan holde der, er der tillige god Plads til Oplag for Tommer og Bræder. Herforuden er en vel indhegnet Baggaard til Gjødningsted, Smaakreaturer m.m. Tæt uden for Kjøkken og Bryggersdøren befindes Brønden med Overflødighed af godt Vand til enhver Tid. Ved Gaardens østre Side er Haugen, vel anlagt og forsynet med diverse fine frugtbærende Svalier=Træer, et sieldent smuk Lysthuus, en Brønd med ypperligt Vand i stor Overflødighed er anbragt midt i Haugen. Paa Lofterne over Gaardens forskjellige Bygninger kan rummes 6 a 700 Tdr. Korn. Denne Eiendom kunne især være beqvem til et stort Maltstøberie, Brændeviinsbrænderie og Ølbryggeries Anlæg, hvilken Næringsvei næsten ingen her søger Erhverv ved og hvorfor, endog derved en stor Familie kunne gjøre Regning paa rigeligt Udkomme. Gaarden, der er forsikret i Brandkassen for 5870 Rbd. S. V., kan tiltrædes 1ste Mai d. A. Auctionen afholdes i Gaarden selv, efter de Conditianer der ved samme vil vorde bekjendtgjorte, og som for Kjøberen bliver meget favorable. Thi ville de Lysthavende behagelig indfinde sig til bemeldte Tid og Sted. Fladstrand d. 19de Febr. 1817. C. Hassing, constitueret Herredsfoged og Skriver i Horns Herred. Norre Apholmen 14 Miil fra Fladstrand i Flade Sogn, stilles af Eieren Hr. Kjøbmand Kahlen senior til offentlig Auction paa Stedet selv, d. 29de Marts næstkommende Formiddag Kl. 10, med paastaaende ved vedligeholdte og forbedrede Bygninger af: Vaaningshuus med Kakkelovne og alle nagelfaste Ting, samt Lade med Indretning til Fæehuus, Staldrum og Vognehuus. J Gaarden er en Brønd med godt Vand. Paa Stedet kan fødes 2 Heste, 2 Køer og nogle Faar, men græsses derimod det dobbelte. Jorderne, hvis Hartkorn er 3 Skpr. ere gode og et godt Vandsted befindes midt i Marken. Den nedlagte Vinter Rugsæd er 1 Tønde. Af bedste Eng= og Baarhøe, avles 6 a 7 Læs. Langs den ene Side hvor Eiendommen grændser til Havet, er i de sidste 20 Aar vundet betydelig Jord fra Søen, og endnu Aar for Aar forøges Eiendommen ikke ubetydeligt paa den Kant. Ved Stranden er et godt Landingsted af varig Dyvde for Baade, hvormed kunde drives indbringende Fiskerie og Sælhundefangst, hvilke sidste samle sig til forskjellige Tider i megen stor Mængde paa de tæt udenfor beliggende Steenrevler. Ved Bygningerne ere endvidere en stor Græshauge med Dam i og 2 gode Frugthauger, hvoraf den ene har en betydelig Størrelse, og hvori er endeel fine unge Frugttræer, Buskverter af engelske Stikkelsbær, Ribs, Soelbær, Hindbær med flere Slags. Flere hundrede unge forskjellige Skovtræer, en stor Mængde Poppel, spanske og flere Slags udsøgte Pilearter, som alt staaer i skjønneste Vext. Haugerne ere indhegnede med Steen- og Jorddiger, Grøvter og Rækværk Dersom nogenlunde antagelig Bud gjøres, skeer Bortsalg uden flere Auctioners Holdelse. Conditionerne med Hensyn til Betalingen, bliver disse, at en tredie Deel af Kjøbesummen erlægges den 13de Juni d. A., en tredie Deel i December Termin næstefter, og den øvrige tredie Deel i Juni Termin 1818. Denne lille men skjønne Eiendom der kan tiltrædes 1ste Mai d. A., kan være meget passende til et Enkesæd, eller Boepæl for en liden Familie udenfor Bondestanden, De Lysthavende behager at indfinde sig ovennævnte Tid og Sted. Fladstrand d. 19de Febr. 1817. C. Hassing. constitueret Herredsfoged og Skriver i Horns Herred.